
EVELYN WEVER-CROES 





Premier Evelyn Wever-Croes: 


CENDEMENTO DI LUZ DEN CAYA 
С. F. BETICO CROES 


"Apesar di Covid, nos ta purba trece e ambiente di fin di апа" 


Mainta e сауа lo ta habri for di бог am te cu 9or am. 


Prome Minister Evelyn Wever-Croes ta haci un invitacion pa 
pueblo di Aruba en general pa sali y mira e bunita decoracion y 
iluminacion den caya principal, Caya G. F. Betico Croes y den 
caya principal na San Nicolas encurashando un y tur pa den e 
temporada aki, sostene nos comerciantenan local prome. 


Tambe Prome Minister ta gradici DOW pa e bunita trabou tanto 
na Oranjestad como na Sanicolas unda pueblo por disfruta un 
tiki di e ambiente di Pasco y Fin di Afia. 





Nos a drenta e temporada cu semper tawata esun di mas 
bunita y spera pa tanto e pueblo Arubano, esnan cu a bin di afo 
pa biba aki y pa nos bishitantenan. Semper tawata costumber 
pa keiro rond y admira y disfruta e bunita decoracion di Pasco. 
Diamars tawata e apertura di Cendemento di Luz den Caya G. 
F. Betico Croes y cu esaki a duna inicio na e temporada dushi 
di Pasco y Fin di Afia den nos caya principal. 


Prome Minister Evelyn Wever-Croes tawata presente na unda 
cu el a duna un discurso cortico dilanti esnan presente y na 
pueblo en general enfatisando cu apesar di Covid, Aruba, 
manera tur aña, mester keda cu e ambiente di fin di aña. 


"Apesar cu e aña 2020 tawata mundialmente un aña hopi 
difícil pa motivo di Covid, un afia cu hopi reto, toch nos ta den 
un temporada pa para keto pa aprecia e cosnan bon cu bida ta 
ofrece. Ohala cu e iluminacion y decoracion aki por yena cada 
ciudadano cu speransa, paz y inspiracion den e temporada 
aki", Prome Minister a expresa. 


Caya G. F. Betico Croes ta habri for di 6or di atardi te 120r 
di anochi na unda cu por pasa cu auto te cu fin di december. 

Minister President Evelyn Wever-Croes: 


GOBIERNO A REUNI CU SINDICATONAN 
DI GOBIERNO 


Cortamento den salario di 12.6% ta continua den 2021 por 
lo pronto, mescos cu den 2020 


Minister President Evelyn Wever-Croes hunto cu Ministernan 
Andin Bikker, Rudy Lampe y Glenbert Croes a reuni cu 
representantenan SADA, SEPA, SADA, TOPA y SIMAR. 
Durante e reunion a toca varios tema di importancia pa e 
empleado publico. 


CORTAMENTO DI SALARIO CU 12.6%: 

Minister President a indica cu basa riba e palabracionnan 
cu Hulanda, e cortamento di salario lo ta “te proximo aviso”, 
* tot nadere orde’. Gobierno di Aruba ta depende awor di 
financiamento di Hulanda, y esaki ta un di e condicionnan pa 
e fiansanan. Tanten cu Aruba ta keda depende di presta placa 
na Hulanda, mester cumpli cu e condicionnan. A palabra cu lo 
sigui na mesa cu sindicatonan pa tene sindicato na altura di e 
desaroyonan. Minister President a indica cu no ta kere cu lo tin 
mas cortamento den salario, pues no mas cu e 12.6%. 





CONDICIONNAN DI HULANDA, LANDSPAKKET: 
Gobernantenan a duna informacion riba e condicionnan cu 
Hulanda, y a contesta hopi pregunta di sindicatonan riba e 
landspakket. Varios di e temanan ainda mester wordo aclarea 
pa Hulanda, y Gobierno a compromete di lo keda den contacto 
cu sindicato pa duna mas informacion asina cu e informacion 
ta disponible. 








ATRASO DEN PROMOCIONNAN DI EMPLEADONAN 
PUBLICO: 

Sindicatonan a indica cu lo kier delibera cu Gobierno riba 
promocionnan di empleadonan cu ta wardando pa un tempo 
caba. Minister President a splica cu debi na e pandemia, mester 
a pone prioridadnan otro caminda, pero awor cu e pandemia 
ta bastante bou control, lo pone prioridad na e promocionnan. 
Riba e tema aki tambe Gobierno lo sigui den deliberacion cu 
sindicatonan. 








"Den nomber di Gobierno di Aruba, mi ta gradici sindicatonan 
pa nan comprension y cooperacion den e periodo dificil cu nos 
tin tras di lomba, y cu ainda nos ta aden. Gobierno ta haciendo 
su maximo esfuerso pa reconstrui nos pais economicamente, 
pa Aruba por sali di e pandemia aki mas fuerte, cu un economia 
mas fuerte y cu un autonomia mas fuerte", Minister President 
Evelyn Wever-Croes a expresa. 

Sharline Koolman DVG: 
ARUBA DEN DELIBERACIÓN CU HULANDA PA 
RICIBI VACUNA CONTRA COVID PA FIN DI AÑA 





GOBIERNO DI ARUBA 





Durante rueda di prensa di Gobierno di Aruba, Directie 
Volksgezondheid (DVG) a presenta ultimo desaroyonan cu ta 
regarda Covid-19. Pa cual a anuncia cu actualmente ta den 
deliberacion cu Hulanda, pa Aruba por ta bon prepara pa ricibi 
e vacunanan contra Covid-19, pa final di december/ comienso 
di januari 2021. Y pa prepara e plan di reparticion di e vacuna. 


Pa locual ta e structura di reparticion di e vacuna, mescos cu 
tempo di influenza ( mas o menos 10 afia pasa ), tin gruponan 
cu ta haya prome. E gruponan ta como lo siguiente: E prome 
grupo cu ta bin na remarca ta esnan cu ta traha den cuido 
(como cu nan ta e grupo cu kier proteha pa por atende otronan 
cu lo tin necesidad di cuido). Despues di e grupo aki, e grupo 
di 60* lo bin na remarca y personanan cu malesanan cronico 
(e grupo vulnerabel). 

Ademas, ta trahando riba un sistema digital pa esnan interesa 
porhacie peticion pa un cita pa di e forma aki evita aglomeracion 
di hende. 


E VACUNA NO TA OBLIGATORIO 

Mescos cu otro vacunanan na Aruba, e vacuna contra Covid-19 
no ta obligatorio pero e ta wordo conseha si. Na momento cu 
tin mas informacion tocante e tipo di vacuna lo ricibi lo duna 
e informacion aki, considerando cu internacionalmente tin 
diferente vacuna. 

Mescos cu ta e caso cu otro vacunanan, esun aki tambe lo tin 
efecto secundario y esaki ta depende di cua vacuna ricibi y 
con e ta wordo aplica. Tambe tin diferente otro deliberacionnan 
andando tocante e forma di warda e vacuna di acuerdo cu e 
temperatura cu ta varia cu ta determina con lo distribuie tambe. 


SIGUI MANTENE DISTANCIAMENTO SOCIAL 
Di parti di DVG kier remarca cu a pesar cu diferente medida pa 
proteccion di nos mes a wordo flexibilisa, kier toch pone hopi 





atencion pa evita aglomeracion. Ta keda pidi pa haci uzo di 
tapaboca mas tanto cu ta posibel specialmente ora cu no por 
tene distancia social. Esey ta keda valido den tur medida cu 
flexibilisa. Manera cu por a tuma nota, durante di e ultimo dos 
pa tres simannan Aruba ta bayendo den bon direccion pa loke 
ta casonan activo. Pa cual por bisa cu si e casonan keda rond 
di 10 caso positivo nobo pa dia, e sistema medico por carge. 
Es decir, cu por controla e virus y pasa dianan di fiesta trankilo 
sin familiar den ICU y/of cu caso lamentabel cu un famia por 
fayece a causa di esaki. Pesey ta keda recorda cada persona 
pa sigui proteha y mantene na regla di distanciamento. 
Mester bisa cu DVG a reuni cu diferente grupo, entre otro 
esnan den sector di entretenimento kendenan tambe ta desea 
pa traha pa nan tin salario, pesey ta pidi pa cada persona 
coopera. Paso na momento cu un banda toca y personanan 
cuminsa baila, lamentablemente esaki por tin consecuencia pa 
e personanan aki. Tene cuenta cu si bo comportacion no ta 
bon, bo ta dafia pa otro cu tambe ta desea di tin trabou y desea 
di cobra y cuida nan famia. 


MAS VIRUS ACTIVO 

Prome cu conclui mester recorda tur local cu ora di biahamento 
e riesgo di contagio por ta untiki mas grandi. Pues keda uza 
tapaboca mane cu ta uza na Aruba y mantene distancia social. 
Ta consciente cu no ta covid so ta andando, na Aruba mes tin 
varios caso cu hende tin covid hunto cu un otro virus respiratorio. 
E medidanan cu ta tumando pa covid ta valido tambe pa 
tur otro virus respiratorio, pues si ta atene na e medidanan 
institui pa covid, ta cuida bo mes contra otro virusnan tambe. 
Considerando cu awa a yobe y solo a sali, ta e momento ideal 
pa Dengue, Zika y Chikungunya, mester tene cuenta pa haci 
rond di cas limpi pa no tin criadero. 

Di e forma aki ta mante bo mes na reglanan di higiena pa 
proteha contra tur otro malesa cu ta circulado actualmente. 

26 nov 2020 


34 ANA 


FAYECIMENTO DI 


Nos Libertador 
BETICO CROES 


Fecha:26 november 2020 
Luga: Parokia Inmaculada Concepcion 
Orario: Z00 pm 
Lo tin un Ofrenda Floral 6:15 pm 
na Santana 

MINISTER DI FINANSA, ASUNTONAN ECONOMICO Y CULTURA | 





MINISTER XIOMARA MADURO _ 





Departamento di Impuesto: 

Dialuna, dia 30 di november 2020 ta e ultimo dia cu por 


entrega e declaracion definitivo di winstbelasting 2019 y haci e 
pago corespondiente. Ta importante pa menciona cu no lo tin 


extension di e termino. 


Clientenan cu no cumpli cu entregamento di e declaracion 


definitivo, lo һауа un cobransa adicional esta un 
“naheffingsaanslag' inclui boet. Mescos ta conta si acaso 
e cliente a paga un suma menos cu locual el a declara na 
winstbelasting. E boet pa no cumpli cu entregamento di 
e declaracion ta maximo АП. 2.500. Si no haci e pago di 
winstbelasting of no haci e pago corectamente, e boet ta 


maximo Afl. 10.000. 


Departamento di 


Impuesto ta haci un apelacion na e 
contribuyentenan di winstbelasting y/of nan asesornan fiscal 
pa tene cuenta cu e fecha final di 30 di november 2020 y no 
warda te na ultimo pa entrega e declaracion di 2019. 


Por entrega e declaracion di winstbelasting na e balie di 
recepcion na e oficina principal na Camacuri. Si ta entrega 
mas cu 3 formulario, e ora mester haci un cita online. 





ә ' 
Tur rebo ba un ny 


oportunidad pa 
crecemenbo" 


бей 

Diaranson mainta Minister Xiomara Maduro a lansa e campaña 
'Ситрга Local, Di Nos Pa Nos Mes' den Caya Betico Croes 
dilanti di La Moderna. E meta di e campaña ta pa sostene nos 
comercio local y contribui hunto pa reactiva economia di Pais 
Aruba. Hunto cu e unidad IDEA di Departamento Economico, 
a traha riba un jingle y un video den cual nos artista local Jeon 
ta anima y concientisa e consumidor pa cumpra local. IDEA ta 
bay lidera e proyecto na unda lo entrevista varios comerciante 
dunando nan producto y servicio cobertura nacional. Cumpra 
Local lo brinda informacion valioso tambe pa e publico por sa 
mas di nos comercio local y e instancianan cu tey pa brinda 
servicio pa facilita comercio na nos Pais. 





Pais. E medidanan pa cuida nos salud di Shelter in Place y e 
Lockdown tabata un sla fuerte pa comercio. Pesey Gobierno 
a traha pa brinda alivio fiscal y sosten financiero, pero awor 
mas cu nunca nos tur mester sostene comercio local pa asina 
economia di Aruba por wordo activa. E ta importante pa nos 
cumpra local pa asina nos por yuda comercio local surpasa e 
situacion di crisis. Den su discurso Minister Xiomara Maduro 
di Economia a informa cu segun datonan di SVB, 95% di e 
cantidad total di companianan na Aruba ta companianan cu tin 
50 empleado of menos. E companianan aki ta duna empleo na 
39% di e cantidad total di trahador na Aruba. Ora nos cumpra 
na un negoshi local, nos ta yuda e negoshi aki pa e por keda 
habri y mantene nan personal. Ora nos haci compras local nos 
ta inverti den nos economia local, e placa ta keda lora den nos 
Pais y asina nos ta crea un economia sostenibel pa nos Pais. 
Pesey nos mester cumpra local. 











BAN DUNA OTRO UN MAN 





Minister Maduro ta haci un apelacion na nos comunidad pa 
ban yuda sostene nos comercio y asina contribui na economia 
di Pais Aruba. Specialmente den e temporada cu ta bini aki, 
laga nos bishita y cumpra cerca nos negoshinan local. Cu 
cada compra chikito of grandi, nos ta duna un aporte na nos 
economia. Nos hendenan di Aruba ta conoci pa nos forsa 
di coherencia, nos hendenan ta nos fortalesa, ban duna 
comercio un man pa asina hunto nos por lanta nos economia 
bek. Aruba ta nos Pais. Ta nos mes tin cu yuda nos mes na e 
momentonan aki. E mandatario ta enfatisa pa ban duna otro 
ип man y Cumpra Local. Ban mustra compromiso cu nos Pais, 
cu nos comercio local y cu nos hendenan. Pasobra Aruba ta di 
nos tur y hunto nos mester traha pa lora economia di nos Pais, 
di nos mes pa nos mes. 

Cu Presencia di Minister President y Minister di Asunto 
Social y Labor 


NOS HOBENNAN DEN PARLAMENTO 
HUBENIL TA DETERMINANDO NAN PROPIO 
DESTINO 














Durante un ceremonia den sala di Parlamento di Aruba, e 
directiva como nobo di Parlamento Hubenil di Aruba a keda 
instala. 

Tabata 17 afia pasa riba 9 juni 2003 cu Parlamento Hubenil a 
keda funda. 

Meta ta pa stimula participacion activo di nos hobennan den 
tur locual cu nan ta considera cu mester di atencion y cu ta 
brinda nan e plataforma necesaio pa asina nan por vocifera 
nan opinionnan. 


Di e forma aki tambe, ta cumpli cu Derecho di Mucha ancra 
den e tratado internacional. 


Durante e disertacion di Minister Glenbert Croes na ocasion di 
e apertura aki, e mandatario a expresa cu ta “un honor grandi 
pa ta envolvi cu Parlamento Hubenil. Den cuadro di e tratado 
di derecho di mucha tin un principio sagrado cu Comunidad 
Internacional cu ta exigi pa mira mas e participacion di 
hobennan den defini nan propio destino. Ki miho cue plataforma 
di Parlamento Hubenil guia pa un directiva tan prominente 
tambe cu e coordinadora nacional den persona di Glendeline 
Maldonado. Y ora bo repasa e curiculo di cada miembro di 
directiva bo ta sinti cu e hobennan a propone personanan cu 
realmente tin e interes di e hobennan na pecho. 

Continuacion NOS HOBENNAN DEN PARLAMENTO HUBENIL .... 











Awe tambe mi kier duna un reconocimento no solamente na 
tur esunnan cu t'ey awe den sala, pero un reconocimento 
special na tur e hobennan cu no ta den sala di Parlamento 
awe pero na cas kisas mirando e transmision aki, cu lo tabatin 
gana di ta presente pero cu e reglanan di COVID no ta permiti 
nan presencia. Pero nos a haci e promesa cu bendicion di 
Presidente di Parlamento Sr. Juan Ady Thijsen, cu ora cu ta 
permiti, cu nos tur lo bin bek hunto den Parlamento pa nan 
huramentacion den e sala cu mi ta sigur cu nan tur ta aspira 
pa un dia ta representante di nos comunidad den Parlamento 


di Aruba. Hobennan ta cuminsando na nivel di Parlamento 
Hubenil. Tempo cu mi persona a bira Parlamentario pa prome 
biaha na afia 1993 ya dje tempo aya Parlamento Hubenil a bin 
na discusion. 


Un pensamento cu mi kier laga atras riba e dia especial aki ta 
e conexion entre Parlamento Hubenil y Parlamento di Aruba. 
Con miho pa duna bos, voto, forsa na e bos di Parlamento 
Hubenil pa loke nan trata den Parlamento hubenil, decisionnan 
cu nan tuma, cu Parlamento di Aruba ta bisa cu nan ta tuma 
over pa hiba na debate plenario den Parlamento pa finalmente 
e organo aki dicidi riba e topiconan trata den Parlamento 
Hubenil. Dje forma aki bo ta duna bos y forsa na e inkietudnan 
cu ta biba den Parlamento Hubenil. 


P'esey mes riba e dia especial aki cu nos ta conmemora e 
dia internacional di Derecho di Mucha, e hecho cu boso tur ta 
wordo huramenta, inaugura den boso posicion como Directiva 
di Parlamento Hubenil, nos ta desea boso forsa, nos ta desea 
boso sabiduria. Nos sa cu boso tin e talento. Nos sa cu boso 
tin e amor patrio. Nos sa cu boso tin e amor pa hobennan. 
Nos ta desea, pa e capitulo nobo aki di Parlamento Hubenil 
cu boso ta habri, ta uno briyante. Y tambe di nos banda, 
danki pa tuma e encargo aki y nos ta sigur cu e noticianan di 
Parlamento Hubenil cu nos lo tende di nan di awo en adelante 
lo ta sumamente positivo. Exito. Masha danki. 

`САВ!МЕТЕ Wever-Croes 














NO HUMA 
EVITA ALCOHOL 


pa combati covid-19 


Si bo haci 
uzo di 
alcohol, 
corda 
гіра бо ad d 
#amigodidi Á 


No inverti den alcohol, 
tabaco of droga. Inverti den 
bo famia y salud 

Departamento di Salud Publico: 


CASONAN TA SUBIENDO POCO POCO 
ATROBE. TA URGI COMUNIDAD PA DURANTE 


DIANAN DI FIESTA VENIDERO, SIGUI CUIDA 
Update 25 di November 2020 


Segun resumen di awe 14 persona a recupera di covid, a keda registra un total di 27 caso nobo di Covid-19, di cual 2 
ta no-residente, (“positivity rate” awe ta 27%). 
Casonan activo pa awe ta na 101, total di testnan haci na airport y hospital hunto ta 370, testnan haci na laboratorio di 
hospital so ta 89, total di casonan di fayecimento relaciona cu Covid-19 ta na 45 


Averahe di casonan pa dia abase semanal ta 13 caso y averahe di “positivity rate” pa dia abase semanal ta 16% 
Hospital ta informa cu tin un total di 7 persona interna di cual 2 ta den Cuido Intensivo y 5 isola riba piso general. 
Segun datos di e cifrasnan por observa cu e casonan ta subiendo poco poco. Ta tumando nota di clusternan cuta 

formando cu mas frecuencia. Sea den seno familiar, na pia di trabou of despues di actividad social entre amigonan. 
Ta urgi cada persona pa sigui proteha bo mes na tur instante. Bo no sa kende por tin e virus pa cual motibo bo mester 
sigui proteha bo mes. 


Flexibilisacion di e medidanan no nifica cu e risico of peliger di contrae covid a pasa. Flexibilisacion nifica cu como 
individuo bo tin e responsabilidad pa cuida bo mes mas ainda. 

E yamado ta na comunidad pa den e dianan di fiesta venidero, sigui mantene distancia, sigui aplica higiena, sigui 
uza tapaboca, sigui test pa covid sibo tin sintoma, sigui mantene isolacion of cuarentena ora bo wordo instrui, sigui 
cumpli y sigui cuida. Di forma aki nos lo por disfruta di e dianan festivo sano den compania di nos famia y sernan 
stima. 

Aruba ta conta cu bo! 


CORONAVIRUS 


COVID-19 
ARUBA 


TOTAL METER no RESIDENTE 


27 25 
101 















| RECUPERA | 4632 4539 
POSITIVO 4778 4676 

| NEGATIVO | 42971 = 
GETEST 47749 E 


24727 

